Բանակցությունները նրա համար չեն, որպեսզի արդյունքում մեկը հաղթի, մյուսը պարտվի: Բանակցությունների իմաստը բոլորին բավարարող լուծման շուրջ համաձայնության գալն է: Եւ, ուրեմն, կա խնդիրը հնարավորինս բացելու, հանրայնացնելու անհրաժեշտություն: Պատկերացումը, թե բանակցությունների նրբություններին կարող են տիրապետել միայն այսպես կոչված ընտրյալները, հիմնավորապես թյուր է: Եթե չկա հանրային աջակցություն, չեն կարող լինել արդյունավետ բանակցություններ: Ադրբեջանցի մի լրագրող հոխորտում է, որ երկրի տասը միլիոն բնակչությունը կանգնած է Ալիեւի թիկունքին եւ նրան լիազորել է վերադարձնել օկուպացված տարածքները: